EkBass/fiwiki-20250220-pages-articles huggingface dataset:
Kainoruusu

Kainoruusu (Rosa inodora, syn. Rosa elliptica) on ruusukasvien (Rosaceae) heimoon ja aitoruusujen (Rosa) sukuun kuuluva kasvilaji. Kainoruusu voidaan jakaa kahteen alalajiin: vaaleakainoruusu (Rosa inodora ssp. inodora) ja tummakainoruusu (Rosa inodora ssp. elliptica). == Ulkonäkö ja koko == Kainoruusu on 1–2 metrin korkuiseksi kasvava pensas. Sen varsissa on isoja ja kaarevia piikkejä, mutta ei niiden lisäksi pieniä ja suoria piikkejä. Lehdet ovat tummanvihreitä, karvaisia sekä hieman omenantuoksuisia. Lehtien lehdyköissä on hieman kaventuva tyvi. Kainoruusun kukat ovat haaleanvaaleanpunaisia ja kukkien verholehdet ovat karvattomia. Kainoruusu kukkii kesä–heinäkuussa. Kainoruusun kiulukat ovat punaisia. Kainoruusu muistuttaa ulkonäöltään paljolti omenaruusua (Rosa rubiginosa), mutta lajit ovat erotettavissa toisistaan piikkien ja lehdyköiden tyvien ulkonäön sekä verholehtien karvaisuuden ja tuoksun erilaisuuden perusteella. Lisäksi luonnosta tunnetaan kainoruusun ja luumuruusun (Rosa villosa) välisiä risteymiä. == Levinneisyys == Kainoruusua ei esiinny luonnonvaraisena Suomessa. Ruotsissa kainoruusu on hyvin harvinainen laji ja sitä tavataan ainoastaan Bohuslänissä sekä Hallannin pohjoisosissa. Ruotsin luonnossa kasvavat kainoruusut ovat pääasiassa vaaleakainoruusuja, mutta tummakainoruusuja saattaa kasvaa paikoitellen esimerkiksi viljelyjäänteinä. Kainoruusu on Ruotsissa rauhoitettu laji. == Lähteet == Luokka:Ruusulajit
David Knuutinen

David Knuutinen (1831–1899) oli suomalainen maanviljelijä ja valtiopäivämies. Talollinen David Knuutinen Karttulasta oli talonpoikaissäädyssä Pielaveden tuomiokunnan edustaja valtiopäivillä 1867. Hän oli valtiopäivillä säädyn yksityisen valitusvaliokunnan varajäsen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1831 syntyneet Luokka:Vuonna 1899 kuolleet
Songs of Love and Hate

Songs of Love and Hate on englantilaisen industrial metal -yhtyeen Godfleshin neljäs albumi, joka julkaistiin 20. elokuuta 1996. == Kappalelista == # # # # # # # # # # # == Kokoonpano == * G. C. Green – basso * Justin Broadrick – kitara, laulu * Bryan Mantia – rummut == Aiheesta muualla == * * Luokka:Industrial metal -albumit Luokka:Vuoden 1996 albumit
RFA Wave Knight (A389)

RFA Wave Knight (viirinumero A389) on Royal Fleet Auxiliaryn Wave-luokan tankkeri. == Valmistus == Alus tilattiin 12. maaliskuuta 1997 Barrowista BAE Systemsiltä, missä köli laskettiin 22. toukokuuta 1998. Alus laskettiin vesille 29. syyskuuta 2000 ja otettiin palvelukseen 8. huhtikuuta 2003.Puddefoot 2009 s. 205 == Palvelus == Aluksella ollut helikopteri torjui 18. huhtikuuta 2009 Adeninlahdella kaksi merirostohyökkäystä. == Lähteet == * === Viitteet === Luokka:Wave-luokan tankkerit (2000)
East Felicianan piirikunta

East Felicianan piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 19 305 vuonna 2018. Piirikunnan hallintokeskus on Clintonin kunta. Piirikunta on perustettu vuonna 1824. == Lähteet == == Aiheesta muualla == Luokka:Louisianan piirikunnat
Nat Turnerin kapina

Nat Turnerin kapina () on yhdysvaltalaisen William Styronin historiallinen romaani vuodelta 1967. Romaani kertoo virginialaisen Nat Turnerin johtamasta orjakapinasta vuonna 1831. == Lähteet == Luokka:Historialliset romaanit Luokka:Vuoden 1967 kirjat Luokka:Yhdysvaltalaiset romaanit
AlphaTauri AT02

AlphaTauri AT02 oli Formula 1 -talli AlphaTaurin käyttämä auto kaudella 2021. Autolla kilpailivat Pierre Gasly ja Yuki Tsunoda. Auto julkistettiin 19. helmikuuta 2021. Talli joutui tekemään kauden aikana muutoksia Tsunodan autoon, koska hänellä oli vaikeuksia yltää auton polkimiin. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus AlphaTauri Honda BHR EMI POR ESP MON AZE FRA STY AUT GBR HUN BEL NED ITA RUS TUR USA MEX SÃP QAT SAU ABU 142 6. AlphaTauri Honda Pierre Gasly 17† 7 10 10 6 3 7 Kesk. 9 11 5 6 4 Kesk. 13 6 Kesk. 4 7 11 6 5 AlphaTauri Honda Yuki Tsunoda 9 12 15 Kesk. 16 7 13 10 12 10 6 15 Kesk. DNS 17 14 9 Kesk. 15 13 14 4 == Lähteet == == Aiheesta muualla == Luokka:AlphaTaurin Formula 1 -autot Luokka:Autot Formula 1 -kaudella 2021
Williams FW43B

Williams FW43B oli Formula 1 -talli Williamsin käyttämä auto kaudella 2021. Autolla kilpailivat Nicholas Latifi ja George Russell. Auto julkistettiin 5. maaliskuuta 2021. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus Williams Mercedes BHR EMI POR ESP MON AZE FRA STY AUT GBR HUN BEL NED ITA RUS TUR USA MEX SÃP QAT SAU ABU 23 8. Williams Mercedes Nicholas Latifi 18† Kesk. 18 16 15 16 18 17 16 14 7 9 16 11 19† 17 15 17 16 Kesk. 12 Kesk. Williams Mercedes George Russell 14 Kesk. 16 14 14 17† 12 Kesk. 11 12 8 2 17† 9 10 15 14 16 13 17 Kesk. Kesk. Williams Mercedes Roy Nissany TD TD TD Williams Mercedes Jack Aitken TD ==Lähteet== == Aiheesta muualla == Luokka:Williamsin Formula 1 -autot Luokka:Autot Formula 1 -kaudella 2021
Urbanus Koistinen

Urbanus Koistinen (8. toukokuuta 1854 Nilsiä – 9. tammikuuta 1939 Nilsiä) oli suomalainen yrittäjä ja valtiopäivämies. Koistinen oli maanviljelijän poika, mutta ryhtyi käsityöläiseksi. Hän opiskeli Pietarissa harjojen valmistajaksi 1874 ja perusti Nilsiään harja- ja sivellinpajan, joka kehittyi myöhemmin tehtaaksi. Nilsiässä Koistinen osallistui myös kunnalliselämään, toimien muun muassa pitkään kuntakokousten esimiehenä. Koistinen oli talonpoikaissäädyssä Pielaveden tuomiokunnan edustaja valtiopäivillä 1904–1905 ja 1905–1906. Hän oli molemmilla kerroilla valitsijamies. Edellisillä valtiopäivillä hän oli myös jäsen suostunta- ja jälkimmäisillä talousvaliokunnassa. Koistinen teki valtiopäivillä useita esityksiä ja osallistui muiden säätynsä edustajien tekemiin esityksiin. == Lähteet == Luokka:Suomalaiset yrittäjät Luokka:Suomalaiset käsityöläiset Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1854 syntyneet Luokka:Vuonna 1939 kuolleet
Evangelinen piirikunta

Evangelinen piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 33 443 vuonna 2018. Piirikunnan hallintokeskus on Ville Platten kunta. Piirikunta on perustettu vuonna 1910. == Lähteet == == Aiheesta muualla == Luokka:Louisianan piirikunnat
Liperin kirjasto

Liperin kirjasto on Liperin kirkonkylässä toimiva yleinen kirjasto. Nykyinen kirjastorakennus on vuodelta 1988. Taustaltaan Liperin kirjasto on Suomen vanhin suomenkielinen pitäjänkirjasto, joka perustettiin vuonna 1845. Nykyinen kirjastorakennus on yksi kunnan kolmesta yleisestä kirjastosta; myös Ylämyllyllä ja Viinijärvellä taajamissa on kirjastot (Ylämyllyn kirjasto ja Viinijärven kirjasto). Lisäksi Liperissä kiertää yhdessä Outokummun kaupungin ja Polvijärven kunnan kanssa ylläpidetty kirjastoauto Ketunlenkki. Liperin kirjastot toimivat osana Joensuun seutukirjastoa ja Vaara-kirjastojen kirjastokimppaa. Kumppanuuskirjastojen palvelut ovat myös liperiläisten lainaajien käytettävissä. == Lähteet == ==Aiheesta muualla== *Alkio Jyrki (26.10.1993) Liperin kirjasto myy konkurssipesän levyjä (tilaajille) (hs.fi) Luokka:Liperin rakennukset ja rakennelmat Luokka:Suomen kunnan- ja kaupunginkirjastot
Washingtonin piirikunta (Louisiana)

Washingtonin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 46 582 vuonna 2018. Piirikunnan hallintokeskus on Franklintonin kunta. Piirikunta on perustettu vuonna 1819. == Lähteet == == Aiheesta muualla == Luokka:Louisianan piirikunnat
Tangipahoan piirikunta

Tangipahoan piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 46 582 vuonna 2018. Piirikunnan hallintokeskus on Amite Cityn kunta. Piirikunta on perustettu 6. maaliskuuta 1869. == Lähteet == == Aiheesta muualla == Luokka:Louisianan piirikunnat
Rami Kangas

Rami Kangas (s. 1972 Kurikka) on suomalainen tietokirjailija, taiteilija ja yrittäjä. Kangas on toiminut urallaan toimittajana, markkinointiviestinnän johtotehtävissä ja viestintäalan yrittäjänä. Taiteilijana hän on ollut epäsäännöllisen aktiivinen muun työuransa ohella. Kangas valmistui filosofian maisteriksi Turun yliopistosta vuonna 2000 pääaineenaan kulttuurihistoria. Lisäksi hän on opiskellut tulevaisuudentutkimusta ja kirjoittanut tulevaisuuden työstä. Kuvataiteita Kangas on opiskellut Ken Andersonin ja Bob Artleyn johdolla 1980- ja 1990-lukujen taitteessa Yhdysvalloissa. Kangas on toiminut omistamansa Kangas Media & Marketing Oy:n toimitusjohtajana ja hallituksen puheenjohtajana vuodesta 2009. Hänen taiteeseen keskittynyt yrityksensä KangasArt keskittyy saattamaan yhteen taiteen ja viestinnän. Kangas on myös aktiivinen blogisti. Cision on arvioinut Buzzikuski-blogin kahdesti Suomen top10-blogiksi, verkkoviestinnän ja -markkinoinnin sekä PR- blogien sarjoissa. Koronakriisiä ja katastrofeja historiallisesta ja yleistiedollisista lähtökohdista tarkasteleva K niin kuin katastrofi -kirja julkaistiin tammikuussa 2021. == Teoksia == Kangas, Rami, Nenonen, Marko, Välimäki, Mari. K niin kuin katastrofi. Länsimaiden seitsemän tulevaisuutta. Atena Kustannus, 2021. ISBN 978-952-300-749-9 == Lähteet == == Aiheesta muualla == * ramikangas.com * kangasart.com * kangasmedia.fi * buzzikuski.fi Luokka:Suomalaiset tietokirjailijat Luokka:Vuonna 1972 syntyneet Luokka:Elävät henkilöt
Jakov Trenin

Jakov Trenin (s. 13. tammikuuta 1997 Tšeljabinsk) on venäläinen jääkiekkoilija. Hän edustaa NHL-seura Minnesota Wildia. Predators varasi Treninin vuoden 2015 varaustilaisuudessa toisella kierroksella varausnumerolla 55. Hän on pelipaikaltaan keskushyökkääjä ja kätisydeltään right. Trenin on pelannut urallaan 10. kesäkuuta 2023 223 NHL-runkosarjaottelua. Näissä hän on tehnyt 36 maalia ja 29 syöttöä eli 65 tehopistettä. Trenin on pelannut urallaan myös 21 KHL-ottelua SKA Pietarin joukkueessa. Maaliskuussa 2024 Predators kauppasi Treninin ja Graham Swardin Colorado Avalancheen vaihdossa kolmannen kierroksen varausvuoroon vuoden 2025 varaustilaisuudessa ja Jeremy Hanzeliin. Heinäkuussa 2024 Trenin teki vapaana agenttina Minnesota Wildin kanssa nelivuotisen ja yhteensä 14 miljoonan dollarin arvoisen sopimuksen. == Lähteet == Luokka:Venäläiset jääkiekkoilijat Luokka:Minnesota Wildin pelaajat Luokka:Nashville Predatorsin varaamat pelaajat Luokka:Vuonna 1997 syntyneet Luokka:Elävät henkilöt
Sähköpolttoaine

Sähköpolttoaine eli e-polttoaine on vedestä ja hiilidioksidista tai typestä sähkön avulla valmistettua synteettistä hiilineutraalia polttoainetta, joka soveltuu mm. bensiinin korvikkeeksi polttomoottoreihin. Vedystä ja hiilidioksidista syntyy metaania tai metanolia. Vedystä ja typestä saadaan ammoniakkia. Sähköpolttoaineen valmistukseen tarvittava ns. vihreä vety tuotetaan elektrolyyttisesti päästöttömällä sähköenergialla. Sähköpolttoainetta voidaan käyttää nykyisissä polttomoottoriautoissa ilman, että autoja tarvitsee mitenkään muuttaa. Ainakin toistaiseksi sähköpolttoaineet ovat aivan liian kalliita bensiinin korvaajiksi, mutta tilanne on muuttumassa erityisesti tuulisähkön halpenemisen vuoksi ja Suomessakin suunnitellaan pilottilaitoksen toteutusta. Samalla sähköpolttoaine voi olla osaratkaisu tuuli- ja aurinkosähkön varastointiin. Sähköpolttoaineille merkittävin potentiaali on lento- ja laivaliikenteessä, joiden sähköistäminen on vaikeaa. Sähköpolttoaineiden hyödyntäminen ei edellytä uusien jakeluasemien tai -verkostojen rakentamista vaan nykyisiä jakelukanavia voidaan hyödyntää. Ratkaisuna sähköpolttoaineet sopivat siis olemassaolevien fossiilisten polttoaineden korvaamiseen ja näin mahdollistavat ilmastotavoitteiden saavuttamista. Sähköpolttoaine on power-to-fuel (P2F) -prosessin tuote. P2F taas on osa laajempaa P2X (power-to-x) -prosessiperhettä. == Sähköpolttoaineet Suomessa == Suomessa ensimmäinen suuren mittakaavan sähköpolttoaineen tuotantolaitos tulee Harjavaltaan P2X Solutionsin vihreän vedyn tuotantolaitoksen yhteyteen. Osa tuotetusta vedystä jatkojalostetaan synteettiseksi metaaniksi suomalaisen Q Powerin toimittamassa metanointilaitoksessa. Myös suomalainen yhtiö Ren-Gas on julkistanut useita projekteja, joiden tavoitteena on tuottaa synteettistä metaania raskaan liikenteen käyttöön. == Lähteet == Luokka:Polttoaineet
Ola Kettunen

Olavi Leo Aleksander Kettunen (27. heinäkuuta 1928 Pitkäranta, Impilahti – 23. marraskuuta 2015 Danville, Kalifornia, Yhdysvallat), tunnettu nimillä Ola Kettunen ja Olof Kettunen, oli suomalainen huonekalu- ja sisustussuunnittelija. Hän aloitti uransa Suomessa Merivaara-yhtiölle suunnittelemillaan tuoleilla ja muutti 1950-luvun puolivälissä Kanadaan sikäläisen kalustetehtaan kutsusta. Pisimpään hän työskenteli yhdysvaltalaisen investointipankki Irving Trustin (myöhemmin Bank of New York) sisustussuunnittelijana. Laatokan Karjalassa syntynyt Ola Kettunen tuli jatkosodan aikana perheensä mukana evakkona Hyvinkäälle, jossa hänen isänsä toimi puuseppänä. Poika kävi ensin maalariammattikoulun ja jatkoi sitten opintojaan Helsingin Taideteollisuuskeskuskoulussa. Hän valmistui vuonna 1953 koristemaalauksen osastolta. Uransa alussa Kettunen tuli tunnetuksi Merivaaralle suunnittelemistaan tuoleista Ulla ja Kulho, joiden muotokieli perustuu ellipsinmuotoisiin, kaarelle taivutettuihin istuinosiin ja selkänojiin. Niiden ansiosta hän pääsi suunnittelijaksi Montrealissa sijainneelle huonekalutehtaalle, mutta siirtyi pian Irving Trust -pankin sisustussuunnittelijaksi New Yorkiin. Hän sai kanadalaisen National Industrial Design Councilin kunniakirjan. Jäätyään eläkkeelle pankin palveluksesta Ola Kettunen hoiti ostamaansa hevostilaa New Yorkin lähellä, kunnes muutti viettämään viimeisiä vuosiaan Ari-poikansa lähelle Kaliforniaan. Ola Kettunen on haudattu sukuhautaan Helsingin Hietaniemen hautausmaalle. == Lähteet == Luokka:Suomalaiset muotoilijat Luokka:Amerikansuomalaiset henkilöt Luokka:Vuonna 1928 syntyneet Luokka:Vuonna 2015 kuolleet
Bozdoğan

Bozdoğan on piirikunta Turkin Aydınin maakunnassa. Vuoden 2019 väestönlaskennassa Bozdoğanin väkiluku oli 33 627. ==Lähteet== ==Aiheesta muualla== Luokka:Aydınin maakunnan piirikunnat
St. Helenan piirikunta

St. Helenan piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 10 262 vuonna 2018. Piirikunnan hallintokeskus on Greensburgin kunta. Piirikunta on perustettu vuonna 1810. == Lähteet == == Aiheesta muualla == Luokka:Louisianan piirikunnat
Oulunsalon Pallo

Oulunsalon Pallo ry (OsPa) on oululainen jalkapallo- ja futsalseura. Seura on perustettu vuonna 1989. Seura keskittyy toiminnassaan juniorityöhön sekä tytöissä että pojissa. Seuran poikien U17-ryhmä saavutti vuonna 2020 SM- pronssia futsal-liigassa. Oulunsalon Pallo ry:n tarkoituksena on edistää jäsentensä liikuntaharrastusta, erityisesti jalkapalloilua ja futsalia, tavoitteena fyysisen ja psyykkisen hyvinvoinnin kehittäminen. Seuran arvoja ovat rehellisyys, avoimuus ja läpinäkyvyys. OsPa onkin vakiinnuttanut asemansa Oulun seudulla lähinnä juniorijalkapalloon keskittyvänä kasvattajaseurana. OsPan kotipaikka on Oulu, Oulunsalon kaupunginosa, jossa on myös seuran kotikenttä Oulunsalon tekonurmi Pitkäkankaan urheilu­keskuksessa. Seuran toimisto sijaitsee Oulunsalon liikuntakeskuksessa, Tuohikuja 6, 90460 Oulunsalo. Seuran päätapahtuma on vuosittain järjestettävä Kapteeni Cup. OsPa on mukana myös #emmekiusaa-kampanjassa. Lisäksi seura järjestää vuosittain maalivahtileirin. OsPan yhteistyösopimusseuroja on AC Oulu, poikalinjalla Oulun Luistinseura ja tyttölinjalla helmikuusta 2023 lähtien ONS. == Lähteet == Luokka:Suomalaiset jalkapalloseurat Luokka:Suomalaiset futsalseurat Luokka:Oululaiset urheiluseurat Luokka:Vuonna 1989 perustetut urheiluseurat
Aemilius Paulluksen pylväs

Aemilius Paulluksen pylväs oli antiikin aikainen voitonpylväs Delfoissa Kreikassa. Se kunnioitti roomalaisten voittoa makedonialaisista kolmannessa makedonialaissodassa. Pylväs valmistui vuonna 167 eaa. Se oli alun perin tarkoitettu Makedonian kuningas Perseuksen patsasta varten. Pylväs oli vielä kesken vuoden 168 eaa. Pydnan taistelun aikaan, jossa roomalaiset kukistivat Perseuksen. Roomalaisia komentanut Aemilius Paullus otti tämän jälkeen pylvään omaan käyttöönsä ja teki siitä oman voitonmuistomerkkinsä. Pylväs sijaitsi Delfoin Apollonin pyhäkköalueella heti Apollonin temppelin itäkulman vieressä lähellä vastaavankaltaisia muistomerkkejä, kuten Käärmepylvästä ja Prusias II:n pylvästä. Sen korkeus oli noin 9 metriä. Pylvään huipulla oli pronssinen ratsastajapatsas. Pylvään jalustan lyhyellä sivulla oli latinankielinen piirtokirjoitus: Piirtokirjoitus vaikuttaa tehdyn kreikankielisen piirtokirjoituksen, mahdollisesti Perseuksen omistuskirjoituksen, päälle. == Lähteet == Luokka:Antiikin Kreikan muistomerkit Luokka:Delfoin rakennukset ja rakennelmat Luokka:Muistopylväät
St. Tammanyn piirikunta

St. Tammanyn piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 260 419 vuonna 2018. Piirikunnan hallintokeskus on Covingtonin kaupunki. Piirikunta on perustettu 27. lokakuuta 1810. == Lähteet == == Aiheesta muualla == Luokka:Louisianan piirikunnat
Argoksen kuninkaiden eksedra

Argoksen kuninkaiden eksedra oli antiikin aikainen eksedra Delfoissa Kreikassa. Sen rauniot sijaitsevat Delfoin arkeologisella alueella, joka on Unescon maailmanperintökohde. Eksedra oli rakennettu myöhäisellä klassisella kaudella noin vuonna 370–369 eaa. Sen rakennuttivat Argoksen kaupungin asukkaat. Eksedra oli puolikaarenmuotoinen rakennelma, jonka halkaisija oli noin 15 metriä, ja se sijaitsi Apollonin temppelille johtaneen Pyhän tien varressa sen alkupäässä vastapäätä Epigonien eksedraa. Eksedra oli rakennettu patsaiden esillepanoa varten. Se on ollut tarkoitettu 20 pronssipatsaalle, joiden piti esittää Argoksen kuninkaita ja heeroksia. Näistä ilmeisesti vain kymmenen patsaat oli koskaan toteutettu. == Lähteet == == Aiheesta muualla == Luokka:Delfoin rakennukset ja rakennelmat
Tivali Minsk

Tivali Minsk oli valkovenäläinen jääkiekkoseura. Seura oli etenkin neuvostoaikana Valko-Venäjän SNT:n ykkösjoukkue ja maan kärkijoukkueita Neuvostoliiton hajottua. Seura teki konkurssin vuonna 2001. Minskissä oli ollut useita jääkiekkojoukkueita ennen Torpedo Minskin perustamista vuonna 1965. Uusi seura liittyi Neuvostoliiton toiselle sarjatasolle Pervaja Ligaan, jonka se voitti heti ensimmäisenä vuonna nousten Neuvostoliiton mestaruussarjaan. Kaudella 1966–1967 Torpedo jäi sarjan viimeiseksi ja putosi takaisin Pervaja Ligaan. Vuonna 1977 joukkue vaihtoi nimekseen Dinamo Minsk. Dinamo pelasi pääasiassa toisella sarjatasolla Neuvostoliiton hajoamiseen saakka. Neuvostoliiton hajottua Valko-Venäjälle perustettiin oma pääsarja, johon Dinamo liittyi. Seura sai uudet omistajat, jotka vaihtoivat joukkueen nimeksi Tivali Minsk. Tivali oli koko 1990-luvun Valko-Venäjän parhaimpia joukkueita. Seura voitti mestaruuden neljästi ja oli kolmesti mitaleilla. ==Lähteet== Luokka:Valkovenäläiset jääkiekkoseurat Luokka:Entiset jääkiekkoseurat
Athene Pronaian temppeli (uudempi)

Athene Pronaian temppeli oli antiikin aikainen Athene Pronaialle omistettu kreikkalainen temppeli Delfoissa Kreikassa. Se oli toinen ja uudempi alueen kahdesta samalle jumalattarelle omistetusta temppelistä. Sen rauniot sijaitsevat Athene Pronaian pyhäkköalueella, joka on osa Delfoin arkeologista aluetta ja Unescon maailmanperintökohdetta. == Historia == Temppeli oli Delfoin uudempi Athene Pronaialle omistettu temppeli ja rakennettiin myöhemmällä klassisella kaudella noin vuonna 370–360 eaa. Sen lähellä hieman idempänä sijaitsi vanha Athene Pronaian temppeli, jonka korvaajaksi temppeli rakennettiin. Vaikuttaa kuitenkin siltä, että vanha temppeli säilyi käytössä uuden rakentamisen jälkeenkin. On ehdotettu myös, että tämä temppeli olisikin ollut omistettu Artemiille Athenen sijasta, sillä Pausaniaan mukaan Athene Pronaian pyhäkköalueella olisi ollut myös Artemiin temppeli. Perinteisesti temppeli tulkitaan kuitenkin Athenen temppeliksi. == Rakennus == Uusi temppeli sijaitsi Athene Pronaian pyhäkköalueen länsilaidalla pyöreän Tholoksen länsipuolella. Paikka oli enemmän suojassa putoavilta kiviltä, jotka olivat tuhonneet vanhemman temppelin. Uusi temppeli oli rakennettu kalkkikivestä ja edusti doorilaista tyyliä. Se oli prostyyli antatemppeli, jossa oli sen lounaaseen päin olleessa julkisivussa kuusi pylvästä (heksatyyli), jotka muodostivat vestibyyli-pronaoksen. Temppelin perustusten koko oli noin 22 × 11 metriä. Krepidomassa oli kolme porrasta. Sisällä temppelissä oli cella. Sen ja pronaoksen välisessä oviaukossa oli kaksi joonialaista pylvästä. Sisällä cellassa oli jalustoista päätellen useita patsaita. Temppelissä ei vaikuta olleen veistoskoristeluita lukuun ottamatta katon akroterion-koristeita. Temppelin länsipuolella oli huoneita, joita on arveltu pappien rakennukseksi. == Lähteet == == Aiheesta muualla == Luokka:Antiikin Kreikan temppelit Luokka:Delfoin rakennukset ja rakennelmat
New Ron diskografia

Tämä artikkeli on suomenruotsalais-brittiläisen laulaja-lauluntekijä New Ron diskografiasta. New Ro eli Ronja Stanley julkaisi musiikkia ensin Ronya- nimellä, mutta vuodesta 2018 lähtien julkaisut on tehty New Ro -taiteilijanimellä. New Ron esikoisalbumi Late Bloomer julkaistiin helmikuussa 2021. == Studioalbumit == Nimi Julkaisutiedot Late Bloomer *Julkaistu: 5. helmikuuta 2021 *Formaatti: LP / digitaalinen *Levy-yhtiö: Solina Records == EP:t == Nimi Julkaisutiedot Kosmos *Julkaistu: 14. helmikuuta 2020 *Formaatti: digitaalinen *Levy-yhtiö: Art Dealer Recordings i o u *Julkaistu: 12. kesäkuuta 2020 *Formaatti: digitaalinen *Levy-yhtiö: Solina Records == Singlet == Nimi Vuosi Listasijoitukset Albumi Single- lista Radio- lista ”I Cum” 2018 — — ”Myself” 2019 — — ”Lucifer” — — ”Guns” — — ”Sleep” — — ”Oh Hey Yeah Yeah” 2020 — — Late Bloomer ”Cropcircles” — — == Musiikkivideot == * I Cum (ohj. Kiia Beilinson, Eva-Liisa Orupõld & Ronja Stanley) * Cropcircles (ohj. Ronja Stanley) == Lähteet == Luokka:Diskografiat
Sabinen piirikunta (Louisiana)

Sabinen piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 24 032 vuonna 2018. Piirikunnan hallintokeskus on Manyn kunta. Piirikunta on perustettu 27. maaliskuuta 1843. == Lähteet == == Aiheesta muualla == Luokka:Louisianan piirikunnat
Boiotialaisten aarrekammio

Boiotialaisten aarrekammio oli antiikin aikainen aarrekammio Delfoissa Kreikassa. Sen rauniot sijaitsevat Delfoin arkeologisella alueella, joka on Unescon maailmanperintökohde. Aarrekammio rakennettiin arkaaisella kaudella 500-luvulla eaa. tai viimeistään ennen vuotta 480 eaa. Sen rakennuttivat Boiotian kaupunkivaltiot, keskeisimpänä Theba. Pyhäkköalueella oli kuitenkin myös erillinen Thebalaisten aarrekammio. Boiotialaisten aarrekammio sijoitetaan Apollonin pyhäkköalueen lounaisosaan länsipuolelle kohtaa, jossa Pyhä tie tekee mutkan suuntautuakseen kohti koillista. Aarrekammio oli tyypillinen pieni astylos-temppelin mallinen rakennus, jossa oli cella ja pronaos, ja jonka julkisivussa pronaoksen edessä ei ollut pylväitä. Cella avautui koilliseen Pyhälle tielle päin. Rakennuksen perustusten koko on noin 6 × 5 metriä. == Lähteet == == Aiheesta muualla == Luokka:Aarrekammiot Luokka:Delfoin rakennukset ja rakennelmat
Kultakuoriainen (novelli)

Kultakuoriainen (The Gold-Bug) on Edgar Allan Poen vuonna 1843 julkaisema novelli. ==Juoni== Novellin päähenkilö on William Legrand, jota kullanvärinen kuoriainen puree. Legrandin palvelija Jupiter pelkää Legrandin olevan tulossa hulluksi ja menee tapaamaan tämän ystävää, novellin nimetöntä kertojaa. Ottaessaan talteen harvinaista kuoriaista Legrand on käyttänyt apunaan löytämäänsä pergamentin palaa. Siitä paljastuu salainen koodattu viesti. Legrand houkuttelee kertojan ja palvelijansa etsimään kätkettyä aarretta salakirjoituksen opastamana. Novelliin liittyvä viesti on salattu korvaussalakirjoituksella, joka voidaan avata frekvenssianalyysilla. Avausmenetelmän kuvaus on osa novellia.Singh 1999, 122 ==Suomennos== Novellin on suomentanut Yrjö Kivimies, ja se on julkaistu kokoelmassa Kultakuoriainen y. m. kertomuksia (WSOY 1927). Siihen sisältyvät runot on suomentanut Yrjö Jylhä.Kultakuorianen y. m. kertomuksia, Kansalliskirjasto.finna.fi, viitattu 9.2.2012 Suomennos on myöhemmin julkaistu kokoelmassa Korppi ja kultakuoriainen sekä muita kertomuksia (WSOY 1959)Korppi ja kultakuoriainen sekä muita kertomuksia, Kansalliskirjasto.finna.fi, viitattu 9.2.2012 ja kokoelmassa Novelleja (WSOY 1970)Novelleja, Kansalliskirjasto.finna.fi, viitattu 9.2.2012. Jaana Kaparin suomennos on julkaistu Poen Kootuissa kertomuksissa (Teos 2006)Kootut kertomukset, Kansalliskirjasto.finna.fi, viitattu 9.2.2012. ==Lähteet== * ===Viitteet=== Luokka:Novellit Luokka:Vuoden 1943 kirjat
Vernonin piirikunta (Louisiana)

Vernonin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 48 860 vuonna 2018. Piirikunnan hallintokeskus on Leesvillen kaupunki. Piirikunta on perustettu 30. maaliskuuta 1871. == Lähteet == == Aiheesta muualla == Luokka:Louisianan piirikunnat
Tuovilanlahti

Tuovilanlahti on Kuopiossa entisen Maaningan kunnan alueella sijaitseva kylä ja saman niminen Maaninkajärven lahti. Kylän postinumero on 71775 ja asukasluku vuonna 2019 noin 250. Tuovilanlahden kylätaajama on rakentunut Korkeakoskenjoen alajuoksulle muodostuneeseen laaksoon ja Maaninkajärven pitkänkapean Tuovilanlahden poukamaan.Kylän sijainti vesistön suhteen . Kylä sijaitsee Sinisen tien tuntumassa lähellä Pielaveden kunnanrajaa vesireitin ja maantien ristyskohdassa.Pielaveden rajan sijainti Seutu kuuluu valtakunnallisesti merkittävään Maaninkajärven maisema-alueeseen. Myös kylän rakennettu ympäristö on arvioitu valtakunnallisesti merkittäväksi. Tähän kuuluvat maanviljelysmaisemien ympäröimä kylä, sen kauppa- ja liikerakennukset sekä piensatama. Useita sen perinteisiä rakennuksia on kunnostettu esittelemään kylän historiaa. Järvimaisemien lisäksi kylän luonnonnähtävyyksiin kuuluvat esimerkiksi Korkeakoski, Pirunpesä ja Mustalähde sekä lintuvesien suojeluohjelmaan kuuluvat Patalahti, Patajoki ja Patajärvi.Kulttuuriympäristöselvitys 2006, s. 132 Pitkäjänteinen kylätoiminta ja matkailun kehittäminen toivat Tuovilanlahdelle Pohjois-Savon kylät ry ja Pohjois-Savon Liiton Vuoden Kylä -palkinnon ja kunniakirjan Valtakunnallisessa Vuodet Kylä-kilpailussa vuonna 2019. == Nähtävyyksiä== Vielä 1900-luvulla uhrilähteenä toimineen Mustanlähteen halkaisija on noin 20 metriä. Lähde sijaitsee Tuovilanlahden kylässä pienen supan pohjalla. Vesi pulppuaa useista kohdista hiesupohjaiseen altaaseen, josta lähtee kohti lahtea voimakasvirtainen puro, jonka virta on riittänyt pyörittämään myllyä. Arkeologiainventointi 2002, s. 64. Tuovilanlahden rakennettuun kulttuuriperintöön kuuluvat Tuovilanlahden koulut sijaitsevat Korkeakoskentien varrella hiukan ulompana kylän ytimestä. Vuonna 1893 rakennettu alakansakoulu ja sen viereen samaan pihapiiriin 1915 rakennettu jugendvaikutteinen kansakoulun yläluokkia palvellut koulu olivat koulutoimen palveluksessa yhtämittaisesti 119 vuotta ennen siirtymistään matkailukäyttöön vuonna 2012. Korkeakosken ja sen luonnonsuojelualueiden maastossa kiertelevä luontopolku Kanjonin kierros siirtyy koulujen vaiheilla paluumatkaa varten päällystetylle Korkeakoskentielle. Vanhaan rakennuskantaan kuuluu myös Kalapuron museotila, jonka muodostavat vanhakantaisena säilynyt maalaistalon pihapiiri rakennuksineen. Talosta ja sen asukkaista on paljon 1920-30-luvuilla otettuja valokuvia, joita otti kansakoululla joitakin vuosia opettanut ja sittemmin kylässä usein vieraillut kielitieteilijä Ahti Rytkönen savonmurretta kartoittaneen sanastotyön ja kansaperinteen tallentamistyönsä yhteydessä. Samassa yhdeydessä Rytkönen tallensi myös muita kyläläisiä työnsä äärellä ja näkymiä eri puolilta kylää. TKH, s. 161. == Lähteet == * * * TKH = Tuovilanlahden kylän historiaa, Tuovilanlahden historiapiiri, Kuopion liikekirjapaino 1989. ISBN 952-90076-7-2. ===Viitteet=== == Aiheesta muualla == * Kokoelma Ahti Rytkösen ottamia valokuvia 1920-30 -lukujen Tuovilanlahdesta Finna-palvelussa * Tuovilanlahden kylän verkkosivut Luokka:Maaningan kylät Luokka: Valtakunnallisesti arvokkaat maisema-alueet Suomessa
Doorilainen aarrekammio

Doorilainen aarrekammio oli antiikin aikainen aarrekammio Athene Pronaian pyhäkköalueella Delfoissa Kreikassa. Sen rauniot sijaitsevat Athene Pronaian pyhäkköalueella, joka on osa Delfoin arkeologista aluetta ja Unescon maailmanperintökohdetta. Niin kutsuttu Doorilainen aarrekammio rakennettiin arkaaisen kauden lopulla tai klassisen kauden alussa noin vuonna 490–460 eaa. Sen rakennuttanutta kaupunkia ei tunneta.The treasuries of the sanctuary of Athena Pronaia and their sculptural decoration. Opastaulu Delfoin arkeologisessa museossa. Aarrekammio sijaitsi Athene Pronaian pyhäkköalueella Massalialaisten aarrekammion länsipuolella sen ja vanhemman Athene Pronaian temppelin välissä. Se oli aarrekammioille tyypillisesti pieni antatemppelin mallinen rakennus, jossa oli cella ja pronaos. Sen julkisivussa pronaoksen edessä oli kaksi pylvästä (distylos in antis). Rakennus on saanut nimensä siitä, että se edusti doorilaista tyyliä. Sen cella avautui etelään päin. Aarrekammiossa oli doorilaistyylinen friisi, joka koostui triglyfeistä ja metoopeista. Metooppien veistoksista on säilynyt joitakin osia, joiden perusteella ne edustavat aikakauden niin kutsuttua ankaraa tyyliä ja ovat saattaneet esittää jotakin taistelua. == Lähteet == == Aiheesta muualla == Luokka:Aarrekammiot Luokka:Delfoin rakennukset ja rakennelmat
Epigonien eksedra

Epigonien eksedra oli antiikin aikainen eksedra Delfoissa Kreikassa. Sen rauniot sijaitsevat Delfoin arkeologisella alueella, joka on Unescon maailmanperintökohde. Epigonien eksedran rakensivat Argoksen kaupungin asukkaat klassisella kaudella 300-luvulla eaa. Eksedra sijaitsi Apollonin temppelille johtaneen Pyhän tien varressa sen alkupäässä vastapäätä samoihin aikaan rakennettua Argoksen kuninkaiden eksedraa. Eksedra oli puolikaarenmuotoinen rakennelma, jonka halkaisija oli noin 13 metriä. Se oli omistettu seitsemälle epigonille ja tarkoitettu näiden patsaiden esillepanoa varten. == Lähteet == == Aiheesta muualla == Luokka:Delfoin rakennukset ja rakennelmat
Halos (Delfoi)

Halos (, ”Puimatanner”) oli antiikin aikainen rituaaleihin käytetty avoin tila Pyhän tien varrella Delfoissa Kreikassa. Halos sijaitsi Delfoin Apollonin temppelin eteläpuolella lähellä paikkaa, jossa Apollon myytin mukaan surmasi lähdettä vartioineen Python-lohikäärmeen, ja joutui tämän jälkeen lähtemään Hyperboreaan sovittaakseen murhan. Mytologiassa teko symboloi siirtymistä ktoonisten jumalten kulteista valon ja taiteiden jumalan, Apollonin, kulttiin. Historiallisella ajalla, erityisesti hellenistisellä kaudella, paikalla olleella pienellä pyöreähköllä aukiolla suoritettiin erilaisia kulttirituaaleja. Eräs näistä oli Septerion, jossa Apollonin suorittama Pythonin murha esitettiin uudelleen joka kahdeksas vuosi. Plutarkhos kertoo, että paikan rituaalipuhdistuksen yhteydessä poika, jonka kummankin vanhemman tuli olla elossa, sytytti Pythonin asumusta symboloineen puisen rakennelman tuleen, ja lähti tämän jälkeen symboliselle puhdistautumismatkalle, alun perin Tempen solaan.Plutarkhos: Kreikkalaisia kysymyksiä (Quaestiones Graecae) 203c; Musiikista (De musica) 1136a. Haloksen pohjoisrajana toimi niin kutsuttu Polygonaalimuuri eli Apollonin temppelin etelänpuolinen tukimuuri. Haloksen ympärille pystytettiin ajan kuluessa useita votiivirakennuksia ja muistomerkkejä. Näihin lukeutuvat muun muassa aukion pohjoislaidalle Polygonaalimuurin eteen rakennettu Ateenalaisten stoa, sekä hellenistisellä kaudella pystytetty Attalos II:n patsas, josta on paikalla sen jalusta. Vuonna 1939 Haloksen paikalta löydettiin votiiviesinehauta. Kyseiset votiiviesineet olivat rikkoutuneet aikaisemmin, ja koska niiden uudelleenkäyttö oli tavan mukaan kiellettyä, ne oli haudattu maahan. Merkittävimpiin löytöihin lukeutuvat Apollonin ja Artemiin kullasta ja norsunluusta tehtyjen patsaiden osat. Ne ovat nykyisin Delfoin arkeologisessa museossa. == Lähteet == Luokka:Aukiot Luokka:Delfoin rakennukset ja rakennelmat
Halos

Halos voi viitata seuraaviin: * Halos, antiikin aikainen kaupunki Thessaliassa * Halos, rituaaliaukio antiikin ajan Delfoissa
Unionin piirikunta (Louisiana)

Unionin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 22 330 vuonna 2018. Piirikunnan hallintokeskus on Farmervillen kunta. Piirikunta on perustettu 13. maaliskuuta 1839. == Lähteet == == Aiheesta muualla == Luokka:Louisianan piirikunnat
Knidoslaisten aarrekammio

Knidoslaisten aarrekammio oli antiikin aikainen aarrekammio Delfoissa Kreikassa. Sen rauniot sijaitsevat Delfoin arkeologisella alueella, joka on Unescon maailmanperintökohde. Knidoslaisten aarrekammio rakennettiin arkaaisella kaudella noin vuonna 565–555 eaa. Sen rakennuttivat vähäaasialaisen Knidoksen kaupungin asukkaat ennen kaupungin joutumista Persian valtaan. Aarrekammio sijaitsi Pyhän tien eteläpuolella pian sen jälkeen, kun tie tekee mutkan suuntautuakseen kohti koillista. Rakennus oli rakenteeltaan aarrekammioille tyypillinen pieni antatemppelin mallinen rakennus, jossa oli cella ja pronaos. Se edusti joonialaista tyyliä ja sen cella avautui koilliseen. Aarrekammion julkisivussa pronaoksen edessä on perinteisesti katsottu olleen kaksi karyatidipylvästä, joiden säilyneet osat ovat Delfoin arkeologisessa museossa. Ne ovat Delfoin varhaisimmat karyatidit. On kuitenkin myös epäilty sitä, että kyseiset osat olisivat juuri tästä aarrekammiosta. Delfoin museossa on myös karyatidipatsaan pää, jonka arveltiin aiemmin kuuluneen aarrekammioon. Nykyisin sen katsotaan kuitenkin olevan kehittyneempää tyyliä ja niin myöhäisempi kuin aarrekammioon yleensä liitetyt karyatidipylväät tai koko aarrekammio. == Lähteet == == Aiheesta muualla == Luokka:Aarrekammiot Luokka:Delfoin rakennukset ja rakennelmat
West Carrollin piirikunta

West Carrollin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 10 982 vuonna 2018. Piirikunnan hallintokeskus on Oak Groven kunta. Piirikunta on perustettu 26. maaliskuuta 1877. == Lähteet == == Aiheesta muualla == Luokka:Louisianan piirikunnat
Morehousen piirikunta

Morehousen piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 25 398 vuonna 2018. Piirikunnan hallintokeskus on Bastropin kunta. Piirikunta on perustettu vuonna 1844. == Lähteet == == Aiheesta muualla == Luokka:Louisianan piirikunnat
Yamashina-ku

Yamashina-ku () on yksi Kioton kaupungin 11 suuralueesta. Se sijaitsee Kioton kaakkoisosassa Yamashinan allaslaakson ja sitä ympäröivien vuorten alueella. Kioton keskustasta alueen erottaa Higashiyama-vuorijono. Idässä suuralue rajautuu Shigan prefektuurin Ōtsun kaupunkiin. Yamashinan suuralueella on 134 185 asukasta (joulukuussa 2020) ja sen pinta-ala on 28,70 neliökilometriä. Yamashinan suuralue vastaa entistä Yamashinan maaseutukaupunkia, joka liitettiin Kioton Higashiyaman suuralueeseen vuonna 1931. Toisen maailmansodan jälkeen alueen asukasluku alkoi kasvaa voimakkaasti, ja se erotettiin omaksi suuralueekseen vuonna 1976. Perinteisiä elinkeinoja ovat esimerkiksi Kyō-yaki- ja Kiyomizu-yaki-keramiikan sekä buddhalaisissa seremonioissa käytettävien esineiden tuotanto. Nykyisin suuralueella on myös metalliteollisuutta. Yamashinan pohjoisosien läpi kulkee Meiji-kaudella rakennettu Biwajärven kanava, jonka ympäristö toimii virkistysalueena. Yamashinan rakennettuun kulttuuriperintöön kuuluvat Kajū-jin, Kankikō-jin ja Zuishin-inin buddhalaiset temppelit. Kajū-ji tunnetaan erityisesti kauniista puutarhastaan. Japanin keskiajalla alueella sijaitsi huomattava Yamashina Hongan-jin temppeli, joka on kuitenkin nykyään raunioina. Alueella on monia muitakin historiallisia muinaisjäänteitä, kuten keisari Tenjin hautakumpu. Yamashinan suuraluetta palvelevat Kioton metron Tōzai-linja, JR Nishi-Nihonin Tōkaidō-päälinja ja Kosai-linja sekä Keihan-rautateiden Keishin-linja. == Kuvia == Tiedosto:240316 Bishamondo Yamashina Kyoto Japan01s3.jpg|Bishamondōn temppeli Tiedosto:Kyoto Pharmaceutical University main gate and Cherry Blossom Viewing.JPG|Kioton farmakologinen yliopisto Tiedosto:Zuishinin Kyoto03s3s4592.jpg|Zuishin-inin temppeli Tiedosto:Vierra Yamashina.jpg|Ostoskeskus Yamashinan rautatieasemalla == Lähteet == == Aiheesta muualla == * Suuralueen internetsivut Luokka:Kioton suuralueet
Madisonin piirikunta (Louisiana)

Madisonin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 11 161 vuonna 2018. Piirikunnan hallintokeskus on Tallulahin kaupunki. Piirikunta on perustettu vuonna 1838. == Lähteet == == Aiheesta muualla == Luokka:Louisianan piirikunnat
3776 Vartiovuori

3776 Vartiovuori on tähtitieteilijä Heikki Alikosken vuonna 1938 löytämä asteroidi eli pikkuplaneetta. Sen nimi viittaa Turun vanhan observatorion sijaintipaikkaan. Vartiovuoren likimääräinen läpimitta on 36 kilometriä. Kohde sijaitsee Auringosta suunnilleen 3,18 kertaa niin kaukana kuin Maa, ja sen kierros Auringon ympäri kestää noin 5 vuotta ja 8 kuukautta. ==Lähteet== Luokka:Päävyöhykkeen asteroidit
Tensasin piirikunta

Tensasin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 4 462 vuonna 2018. Piirikunnan hallintokeskus on St. Josephin kunta. Piirikunta on perustettu 17. maaliskuuta 1843. == Lähteet == == Aiheesta muualla == Luokka:Louisianan piirikunnat
1947 Iso-Heikkilä

1947 Iso-Heikkilä on tähtitieteilijä Yrjö Väisälän vuonna 1935 löytämä asteroidi eli pikkuplaneetta. Sen nimi viittaa Turun observatorion sijaintipaikkaan. Kansainvälisissä yhteyksissä asteroidin nimi voidaan kirjoittaa myös ilman ä-kirjainta, muodossa Iso-Heikkila. Iso-Heikkilän likimääräinen läpimitta on 29 kilometriä. Kohde sijaitsee Auringosta suunnilleen 3,15 kertaa niin kaukana kuin Maa, ja sen kierros Auringon ympäri kestää noin 5 vuotta ja 7 kuukautta. ==Lähteet== Luokka:Päävyöhykkeen asteroidit
St. Bernardin piirikunta

St. Bernardin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 46 721 vuonna 2018. Piirikunnan hallintokeskus on Chalmetten kunta. Piirikunta on perustettu 31. maaliskuuta 1807. == Lähteet == == Aiheesta muualla == Luokka:Louisianan piirikunnat
Juho Koivisto (valtiopäivämies)

Juho Koivisto (Yli-Ollila, Köykkä) (29. tammikuuta 1830 Ilmajoki – 7. tammikuuta 1901 Kurikka)Geni: Juho Koivisto Viitattu 8.2.2021. oli suomalainen maanviljelijä ja valtiopäivämies. Koiviston vanhemmat olivat Matti Samuelinpoika Ollila ja Leena Mikintytär Köykkä ja puolisot Susanna Aleksintytär Ollila ja Josefina Fredrika Ollila. Koivisto oli maanviljelijä ja kunnallis- ja lautamies Kurikasta. Hän oli talonpoikaissäädyssä Ilmajoen tuomiokunnan edustaja valtiopäivillä 1891, 1894, 1897 ja 1899. Koivisto oli valtiopäivillä kolme kertaa valitsijamiesten varamies ja kerran laki- ja laki- sekä talousvaliokuntien jäsen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1830 syntyneet Luokka:Vuonna 1901 kuolleet
Jeffersonin piirikunta (Louisiana)

Jeffersonin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 432 493 vuonna 2019. Piirikunnan hallintokeskus on Gretnan kunta. Piirikunta on perustettu 11. helmikuuta 1825. == Lähteet == == Aiheesta muualla == Luokka:Louisianan piirikunnat
Rufus King

Rufus King (24. maaliskuuta 1755 – 29. huhtikuuta 1827) oli yhdysvaltalainen asianajaja, poliitikko ja diplomaatti. King oli Massachusettsin edustaja siirtokuntien kongressissa sekä Philadelphian konventissa ja oli yksi Yhdysvaltain perustuslain allekirjoittajista vuonna 1787. Uuden kongressin muodostamisen jälkeen hän edusti New Yorkia Yhdysvaltain senaatissa. Vuonna 1796 presidentti George Washington nimitti Kingin maan Britannian suhteista vastaavaksi ministeriksi. King palasi vielä tämän jälkeen senaattoriksi kahden kauden ajaksi. King edusti politiikassa federalistipuoluetta. Hän oli puolueen viimeinen presidenttiehdokas vuoden 1816 presidentinvaaleissa. == Lähteet == Luokka:Yhdysvaltalaiset poliitikot Luokka:Yhdysvaltain senaatin jäsenet Luokka:Vuonna 1755 syntyneet Luokka:Vuonna 1827 kuolleet
James B. Weaver

James Baird Weaver (12. kesäkuuta 1833 Dayton, Ohio – 6. helmikuuta 1912 Des Moines, Iowa) oli yhdysvaltalainen edustajainhuoneen jäsen ja oli kaksi kertaa ehdokkaana Yhdysvaltain presidentiksi. Hän syntyi Ohiossa, mutta muutti nuorena Iowaan. Hän oli poliittisesti aktiivinen jo nuoresta pitäen. Hän palveli Unionin armeijassa Yhdysvaltain sisällissodan aikana ja palasi Iowaan sodan päätyttyä, jolloin hän asettui republikaanien ehdokkaaksi vaaleissa. Hän kuului elämänsä aikana useisiin eri puolueisiin. == Lähteet == Luokka:Yhdysvaltalaiset republikaanipoliitikot Luokka:Yhdysvaltain edustajainhuoneen jäsenet Luokka:Vuonna 1833 syntyneet Luokka:Vuonna 1912 kuolleet
Vermilionin piirikunta (Louisiana)

Vermilionin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 59 830 vuonna 2018. Piirikunnan hallintokeskus on Abbevillen kaupunki. Piirikunta on perustettu vuonna 1844. == Lähteet == == Aiheesta muualla == Luokka:Louisianan piirikunnat
Juho Koivisto (opettaja)

Juho (Johannes) Koivisto (Koivistoinen) (24. lokakuuta 1845 Suonenjoki – 6. tammikuuta 1921 Tohmajärvi)Geni: Juho Koivisto Viitattu 8.2.2021. oli suomalainen maanviljelijä, opettaja ja valtiopäivämies. Koiviston vanhemmat olivat Ananias ja Anna Maria Koivistoinen ja puoliso Anna Lovisa Koivisto. Koivisto valmistui opettajaksi Jyväskylän seminaarista ja toimi kansakoulunopettajana, ensin Leppävirralla 1871–1878 ja sitten Tohmajärvellä aina vuoteen 1908 asti, minkä jälkeen hän siirtyi maanviljelijäksi omalle maatilalleen. Hän oli myös kunnallismies, joka toimi muun muassa Tohmajärven kuntakokousten esimiehenä peräti 24 vuotta. Koivisto oli talonpoikaissäädyssä Ilomantsin tuomiokunnan edustaja valtiopäivillä 1891 ja 1904–1905. == Lähteet == Luokka:Suomalaiset maanviljelijät Luokka:Suomalaiset opettajat Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1845 syntyneet Luokka:Vuonna 1921 kuolleet
Grodków (kunta)

Grodków on kaupungin sisältävä maalaiskunta Brzegin piirikunnassa Puolassa. Sen väkiluku oli vuoden 2019 lopussa 19 087. Kunnan keskus on Grodkówin kaupunki. Kylät Grodkówin kunnassa ovat Bąków, Bogdanów, Gałązczyce, Gierów, Głębocko, Gnojna, Gola Grodkowska, Jaszów, Jeszkotle, Jędrzejów, Kobiela, Kolnica, Kopice, Lipowa, Lubcz, Mikołajowa, Młodoszowice, Nowa Wieś Mała, Osiek Grodkowski, Polana, Przylesie Dolne, Rogów, Starowice Dolne, Strzegów, Sulisław, Tarnów Grodkowski, Wierzbna, Wierzbnik, Więcmierzyce, Wojowniczki, Wojsław, Wójtowice, Zielonkowice, Żarów sekä Żelazna. Se rajautuu Kamiennikin, Niemodlinin, Olszankan, Pakosławicen, Przewornon, Skorszycen ja Wiązówin kuntiin. Grodkówin pinta-alasta noin 77 prosenttia on maatalousmaata ja noin 14 prosenttia metsää. Kunnan läpi kulkee voivodikunnan tie 401. Vuoden 2019 lopussa 50,8 prosenttia Grodkówin asukkaista oli naisia ja 49,2 prosenttia miespuolisia. Alle 18-vuotiaat muodostivat 17,6 prosenttia kunnan väestöstä, työikäiset 60,9 prosenttia ja eläkeikäiset 21,4 prosenttia. Väestön keski-ikä oli 41,4 vuotta. Vuonna 2019 Grodkówin kunnassa syntyi 153 lasta. == Lähteet == == Aiheesta muualla == * Luokka:Opolen voivodikunnan kunnat
Alfa Romeo 2000

Alfa Romeo 2000 on Alfa Romeon vuosina 1958–1962 valmistama edustusluokan automalli, joka korvasi Alfa Romeo 1900:n. Sen seuraajaksi tuli Alfa Romeo 2600. Alfa Romeo 2000 esiteltiin neliovisena ja kuusipaikkaisena sedanina eli Berlinana. Moottori oli nelisylinterinen 2,0-litrainen (105 hv) ja voimansiirtona oli viisivaihteinen manuaalivaihteisto, jonka vaihteenvalitsin sijaitsi ohjauspylväässä. Tämä mahdollisti kolmen istuttavan etuistuimen. Hieman myöhemmin esiteltiin kaksipaikkainen avomalli Spider, jota rakensi korinrakentaja Touring. Siinä moottorin teho oli nostettu 115 hevosvoimaan ja vaihteenvalitsin sijaitsi sedanista poiketen lattialla. Vuonna 1961 Spiderista tuli saataville myös 2+2-paikkainen malliversio. Kolmas korimalli oli vuoden 1960 lopulla esitelty coupé-korinen Sprint. vasen|pienoiskuva|Alfa Romeo 2000 Spider == Lähteet == == Aiheesta muualla == 2000 Luokka:E-segmentin autot Luokka:1950-luvun autot Luokka:1960-luvun autot
St. Maryn piirikunta

St. Maryn piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 49 774 vuonna 2018. Piirikunnan hallintokeskus on Franklinin kaupunki. Piirikunta on perustettu vuonna 1811. == Lähteet == == Aiheesta muualla == Luokka:Louisianan piirikunnat
Iberian piirikunta

Iberian piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 70 941 vuonna 2018. Piirikunnan hallintokeskus on New Iberian kaupunki. Piirikunta on perustettu 30. lokakuuta 1868. == Lähteet == == Aiheesta muualla == Luokka:Louisianan piirikunnat
Kasvilammas

Kasvilammas oli nimensä mukainen myyttinen kasvin ja eläimen sekoitus, johon uskottiin aikanaan luonnontieteilijöiden ja tutkimusmatkailijoiden keskuudessa. Kasvilampaasta käytettiin useampia eri nimiä, kuten Skyyttian lammas, Tartarian kasvilammas ja borametz. Odorico da Pordenone kirjoitti 1300-luvulla kasvilampaasta mainiten Kaspian vuorilla tavattavan suuria hedelmiä kasvattavan kasvin. Hedelmien kypsyttyä ne halkesivat ja niiden sisältä paljastui lammasta muistuttava eläin. Jean de Mandeville kirjoitti puolestaan kasvilampaan olevan kuin lammas ilman villaa. Kasvilammas oli Mandevillen mukaan luuta, verta ja lihaa, minkä lisäksi se maistui erinomaiselta. Odorico ja Mandeville puhuvat kasvilampaan yhteydessä myös lintuja kasvavasta puusta. Kasvilampaan olemassaolosta ja sen piirteistä kävivät tieteellistä keskustelua 1500-luvulla eläneet italialaiset oppineet Gerolamo Cardano ja Giulio Cesare della Scala. Cardanon mukaan kasvilampaan olemassaolo ei tuskin ollut edes mahdollista. Lammas tarvitsee syntyessään kohdun lämpöä, jota maassa ei ollut. Kasvissa ei niinkään voinut virrata verta ilman sydäntä. Toisaalta Cardano huomioi myös, että meressä eli kasveja muistuttavia eläimiä. Niinpä hänen mielestään maalla elävä kasvi olisi periaatteessa mahdollinen, jos sen ympäristö olisi oikeanlainen. Oikeanlaista ympäristöä hän kuvaili puolestaan "tiheänä" ilmana. Mahdollisen kasvilampaan hän uskoi kykenevän samanlaisiin aistimuksiin, kuin nilviäiset ja kalat. Della Scalla kirjoitti vastineen Cardanolle ja sepitti ivalliseen sävyyn kasvilampaan ominaisuuksia. Hän mainitsi kasvilammasta tavattavan tartarien mailla. Kasvilampaalla oli "jalat, kavio, korvat ja koko pää, paitsi sarvet". Ravinnokseen se käytti ympärillään kasvavaa kasvillisuutta. Jos kasvilammas söi kaiken ruohon vierestään se kuihtui eli kuoli. Della Scallan tekstin ivallisuus ei aina auennut sen lukijoille. 1600-luvun puolella kirjoittanut ranskalainen kasvitieteilijä Claude Duret uskoi kasvilampaan olemassaoloon ja suhtautui della Scallan ja Cardanon teksteihin vakavasti selittäen Tartariassa vallitsevan niin "painavan ja tiheän ilman", että kasvilammas pystyi siellä selviämään. Kasvilammasta etsittiin 1600- ja 1700-lukujen aikana eri puolilta Aasiaa, Venäjää, Persiaa, Intiaa ja Kiinaa. Eräs "kasvilammas" tuotiin Royal Societyn kokoelmiin Lontoossa vuonna 1698. Kyseisen kasvilampaan todettiin olleen osa puuvartisen saniaisen juurakkoa, johon oli kaiverrettu jalat ja muita lampaan piirteitä. 1700-luvulla samaan tapaan tehdyn kasvilampaan näki myös ruotsalainen Carl von Linné. Linné nimesi myös kiinalaisen saniaislajin kasvilampaan eli borametzin mukaan Polypodium barometziksi. ==Lähteet== Luokka:Eurooppalainen mytologia Luokka:Taruolennot
2988 Korhonen

2988 Korhonen on tähtitieteilijä Liisi Oterman vuonna 1943 löytämä asteroidi eli pikkuplaneetta. Se on nimetty tähtitieteilijä Tapio Korhosen mukaan. Korhosen likimääräinen läpimitta on 20 kilometriä. Kohde sijaitsee Auringosta suunnilleen 2,61 kertaa niin kaukana kuin Maa, ja sen kierros Auringon ympäri kestää noin 4 vuotta ja 3 kuukautta. ==Lähteet== Luokka:Päävyöhykkeen asteroidit
2107 Ilmari

2107 Ilmari on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty Suomen kansalliseepos Kalevalassa esiintyvän seppämestari Ilmarisen mukaan. Ilmarin likimääräinen läpimitta on 22 kilometriä. Kohde sijaitsee Auringosta suunnilleen 2,63 kertaa niin kaukana kuin Maa, ja sen kierros Auringon ympäri kestää noin 4 vuotta ja 3 kuukautta. ==Lähteet== Luokka:Päävyöhykkeen asteroidit Luokka:Kalevala